# Georges Clemenceau

### Izvor: Wikipedija

Georges Clemenceau

Premijer Francuske
U službi 25. listopada, 1906. – 24. srpnja, 1909. 16. studenog 1917. - 20. siječnja 1920.
Prethodnik | Ferdinand Sarrien Paul Painlevé
Nasljednik | Aristide Briand Alexandre Millerand

Rođenje | 28. rujna 1841. Mouilleron-en-Pareds, Francuska
Smrt | 24. studenog 1929. Pariz, Francuska
Supruga | Mary Plummer (razvod 1876.)

Georges Clemenceau (Mouilleron-en-Pareds, Vendée, 28. rujna 1841. – 24. studenog 1929.) bio je istaknuti francuski političar, predsjednik vlade i ministar rata u sudbonosnim danima prvog svjetskog sukoba, jedan od velike četvorice na mirovnoj konferenciji u Versaillesu.

## [uredi] Život

Bio je liječnik, a u politiku je ušao godine 1870. kada je izabran za predsjednika općine Montmartre. Kao poslanik zauzimao se za nastavak francusko-pruskog rata i izjasnio se protiv Frankfurtskog mirovnog ugovora. U parlamentu je vodio lijeve radikale. Govorničkim umijećem, sarkazmom i nepomirljivošću bio je opasan politički protivnik. Spretnim manevrima oborio je nekoliko vlada i s pravom je steko nadimke tigar i rušitelj ministarstava. Žestok antiklerikalac Clemenceau je u vrijeme afere Dreyfus odlučno tražio reviziju procesa, a u svom listu "L'Aurore" objavio je poznato Zolino pismo "J'accuse" predsjedniku republike.

Godine 1906. ulazi u Vladu, postaje ministar unutrašnjih poslova, a zatim i premijer. Uvjeren da je obračun s Njemačkom neminovan, osuđuje popustljivost francuskih političara, nastoji da se zemlja što bolje pripremi za rat i zauzima se za uspostavljanje dobrih odnosa s Velikom Britanijom. Od prvih dana rata godine 1914. svojim pisanjem jača borbeni moral fronte i pozadine, napada Vladu zbog neodlučnosti i traži od građana najveće žrtve kako bi se osigurala pobjeda. Godine 1917. kada je stanje na fronti postalo kritično Poincare mu povjerava mandat za sastav Vlade. Kao premijer, i istodobno ministar rata, Clemenceau je bio uporan i dosljedan, te je pokazao velike organizatorske, ali i diktatorske sposobnosti.

Nakon rata, na mirovnoj konferenciji u Versaillesu, nastojao je svim diplomatskim sredstvima izboriti što povoljniji položaj Francuske u novom odnosu snaga. Jednom je napisao: »Taj mirovni ugovor, kao i svi drugi, javlja se kao nastavak rata, i ne može biti ništa drugo.« Njegovi zahtjevi bili su veliki: uz ostalo tražio je i lijevu obalu Rajne, što je naišlo na oštro protivljenje Sjedinjenih Država i Velike Britanije, koje su se uplašile Francuske prevlasti u Europi. Posljednjih devet godina od 1920. kada se povukao, Clemenceau je proveo izvan političkog života.

Dobavljeno iz "http://hr.wikipedia.org../../../g/e/o/Georges_Clemenceau_f7a0.html"

Kategorije: Francuski političari | Državnici

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Česky
- Cymraeg
- Dansk
- Deutsch
- English
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- Latina
- Nederlands
- ‪Norsk (bokmål)‬
- Occitan
- Polski
- Português
- Русский
- Slovenčina
- Српски / Srpski
- Svenska
- Українська
- 中文